
	
	
	PATVIRTINTAS
Biudžetinės įstaigos „Skaitlis“ 
direktoriaus 2026-07-10 įsakymu Nr. V-31



[bookmark: _GoBack]DOKUMENTŲ, SUSIJUSIŲ SU PRISIIMTAIS ĮSIPAREIGOJIMAIS IR ATLIEKAMAIS MOKĖJIMAIS,
PATEIKIMO TVARKOS IR TERMINŲ APRAŠAS

BENDRIEJI REIKALAVIMAI

1. [bookmark: _Hlk132888475]Apraše vartojamos sąvokos:
1.1. Įstaiga - Vilniaus miesto savivaldybės (toliau – Savivaldybė) kontroliuojamas viešojo sektoriaus subjektas, kurio finansinės apskaitos tvarkymas perduotas Centralizuotos apskaitos įstaigai;
1.2. Centralizuotos apskaitos įstaiga – biudžetinė įstaiga „Skaitlis“, kuri organizuoja Įstaigos finansinės apskaitos tvarkymą pagal su Įstaiga sudarytą Buhalterinės apskaitos organizavimo sutartį;
1.3. Dokumentai – Įstaigos teikiami apskaitos dokumentai, susiję su prisiimtais įsipareigojimais ir atliekamais mokėjimais.
2. Šis aprašas reglamentuoja Dokumentų, reikalingų finansinei apskaitai tvarkyti ir ataskaitoms rengti, teikimo Centralizuotos apskaitos įstaigai tvarką ir terminus.
3. Įstaiga atsako už ūkinių operacijų teisėtumą.
4. Įstaiga visas tiekėjų sąskaitas faktūras už prekes, paslaugas ar darbus priima ir apdoroja tik per Sąskaitų administravimo bendrąją informacinę sistemą (SABIS). Centralizuotos apskaitos įstaigai finansinei apskaitai tvarkyti teikiamos tik per šią sistemą gautos sąskaitos faktūros.
5. Per SABIS sistemą teikiamos sąskaitos faktūros privalo būti maksimaliai detalizuotos. Sąskaitose neturi būti apsiribojama tik bendrąja suma – jose privaloma pateikti išsamų ir konkretų prekių, paslaugų ar atliktų darbų sąrašą, nurodant tikslius kiekius bei įkainius. Neatitinkančios šių reikalavimų sąskaitos faktūros turi būti atmetamos.
6. Centralizuotos apskaitos įstaigai pateikiami Dokumentai privalo atitikti įstatymų ir kitų teisės aktų, reglamentuojančių viešojo sektoriaus subjektų finansinės apskaitos tvarkymą, reikalavimus.
7. Įstaiga užtikrina Dokumentų pateikimą ne vėliau kaip per 5 (penkias) darbo dienas nuo Dokumentų pasirašymo (patvirtinimo) arba jų gavimo, kitos informacijos parengimo (kai informacija teikiama Įstaigos iniciatyva) arba Centralizuotos apskaitos įstaigai paprašius – per jos nurodytą protingą terminą.
8. Įstaigai pažeidus Dokumentų teikimo terminus, Centralizuotos apskaitos įstaiga atleidžiama nuo atsakomybės už savalaikį savo įsipareigojimų vykdymą (įskaitant lėšų išmokėjimą).
9. Įstaigos aptarnaujamos nuotoliniu būdu. Paklausimai priimami elektroniniu paštu, adresu info@skaitlis.lt, arba telefonu (0 5) 262 2916.

REIKALAVIMAI DOKUMENTAMS

10. Įstaigos gautų sąskaitų faktūrų už prekes, darbus ar paslaugas (toliau – Sąskaitos) teisėtumą parašu patvirtina Įstaigos vadovo įsakymu įgalioti asmenys. Tvirtindamas Sąskaitą, atsakingas asmuo įrašo žymą „Prekes/paslaugas gavau“ (arba „Gauta“), pasirašo ir nurodo savo rekvizitus.
11. Gautose Sąskaitose Įstaigos vadovas arba jo įgaliotas asmuo įrašo rezoliuciją „Apmokėti“ ir nurodo šiuos būtinus duomenis:
11.1. finansavimo šaltinį, iš kurio bus vykdomas mokėjimas (Savivaldybės aplinkos lėšos, Mokymo lėšos, Tėvų mokesčio (ugdymo) lėšos, Įmokų už turto nuomą lėšos, gyventojų skirto 1,2 proc. GPM lėšos, Paramos lėšos, kt.);
11.2. vykdomo Europos Sąjungos (ES) projekto numerį ir pavadinimą;
11.3. Savivaldybės įsakymo dėl papildomų lėšų skyrimo numerį.
12. Kartu su Sąskaitomis turi būti pateikiami šie sąnaudas patvirtinantys dokumentai:
12.1. Darbų perdavimo ir priėmimo aktai, kai pateikiamos Sąskaitos už darbų ar paslaugų atlikimą. Atskiras darbų perdavimo–priėmimo aktas gali būti neišrašomas, jei tiekėjo pateiktoje Sąskaitoje yra aiškus įrašas: „ši sąskaita faktūra kartu yra ir darbų atlikimo (perdavimo–priėmimo) aktas“;
12.2. Įstaigos vadovo pasirašyta pirkimo sutarties kopija, kai Sąskaitos suma (pirkimo sutarties vertė) yra didesnė kaip 15 000 (penkiolika tūkstančių) Eur be PVM;
12.3. Įstaigos vadovo įsakymas dėl leidimo vykdyti pažintinę ir kultūrinę veiklą ar edukacinę išvyką;
12.4. Įstaigos vadovo įsakymas dėl darbuotojų dalyvavimo mokymuose, seminaruose, kvalifikacijos kėlimo kursuose su mokymuose dalyvaujančių darbuotojų vardiniu sąrašu (nurodant jų pareigas), kai pateikiamos Sąskaitos už darbuotojų kvalifikacijos kėlimą;
12.5. [bookmark: _Hlk210124990]Lankomumo, paslaugų gavėjų apskaitos žiniaraščiai ar maitinimo tabeliai, patvirtinantys faktiškai maitintų asmenų skaičių per mėnesį, kai pateikiamos Sąskaitos už perkamas maitinimo paslaugas.
13. Atskaitingų asmenų patirtos komandiruotės išlaidos, išlaidos, patirtos apmokėjus už prekes ar paslaugas Įstaigos reikmėms, darbuotojų periodinių sveikatos tikrinimo išlaidos kompensuojamos pateikus:
13.1. Avanso apyskaitą, patvirtintą Įstaigos vadovo parašu (pildo darbuotojas ar atskaitingas asmuo). Avansinės apyskaitos pildomos pagal kiekvieną finansavimo šaltinį atskirai (į vieną avansinę apyskaitą negalima įtraukti Sąskaitų, apmokamų iš skirtingų finansavimo šaltinių);
13.2. Išlaidas patvirtinančius dokumentus: kasos čekius arba mokėjimo pavedimo kopijas (jei išlaidos apmokėtos bankiniu pavedimu), Sąskaitas, prekių pirkimo kvitus, Įstaigos patvirtintos formos kelionės lapus (jei Įstaigos reikmėms naudojama darbuotojo asmeninė transporto priemonė). Sąskaitos turi būti išrašytos Įstaigos vardu (išskyrus Sąskaitas už darbuotojų privalomą sveikatos patikrinimą) bei atitikti šio aprašo 11 – 15 punktuose nustatytus reikalavimus. Degalų pirkimą patvirtinančiame kasos aparato kvite privalo būti nurodyti Įstaigos rekvizitai (Įstaigos pavadinimas ir Įstaigos kodas). Jei degalų pirkimo vertė, įskaitant PVM, yra didesne nei 150 (šimtas penkiasdešimt) Eur, privaloma pateikti PVM sąskaitą faktūrą;
13.3. Prašymą dėl išlaidų kompensavimo, nurodant ir darbuotojo banko sąskaitos numerį pinigų pervedimui.
14. [bookmark: _Hlk210125101]Komandiruočių išlaidoms pagrįsti pateikiamas Įstaigos vadovo įsakymas dėl darbuotojo siuntimo į komandiruotę, kuriame turi būti nurodytas komandiruotės tikslas, vieta, trukmė (jeigu komandiruotės metu vykstama į keletą užsienio valstybių, buvimo kiekvienoje užsienio valstybėje trukmė) ir vieneto numatomos apmokėti išlaidų rūšys. Kai darbuotojas į komandiruotę vyksta nuosava transporto priemone, Įstaigos vadovo įsakyme papildomai turi būti nurodyta transporto priemonės markė, valstybiniai numeriai ir kuro sąnaudos 100 (vieno šimto) km atstumui.



DOKUMENTŲ PATEIKIMO TVARKA

15. [bookmark: _Hlk143858220]Šio aprašo 11-15 punktuose nurodyti Dokumentai teikiami Centralizuotos apskaitos įstaigai elektroniniu būdu per dokumentų valdymo sistemą (DVS) „Avilys“ arba savo turimą DVS. Įstaigos, kuriose DVS dar neįdiegta, dokumentus teikia per Elektroninių pranešimų ir dokumentų pristatymo informacinę sistemą e-pristatymas (nuoroda: https://epristatymas.lt/). Dokumentų originalai saugomi vadovaujantis Įstaigos patvirtinta dokumentų saugojimo tvarka.
16. Įstaigos visas maisto produktų įsigijimo Sąskaitas privalo įkelti į EcoCost informacinę sistemą. EcoCost informacinėje sistemoje įkeltų maisto produktų Sąskaitų nėra privaloma papildomai teikti Centralizuotos apskaitos įstaigai šio Aprašo 16 punkte nurodytais būdais.
17. Dokumentai Centralizuotos apskaitos įstaigai siunčiami PDF formatu. Dokumento vardas sudaromas atsižvelgiant į jo turinį. Dokumentą apibūdinantis pavadinimas turi susidėti iš siunčiamo dokumento tipo, tiekėjo pavadinimo, dokumento serijos numerio, finansavimo šaltinio, iš kurio teikiama mokėti, pavyzdžiui, „Apmokėti iš Aplinkos lėšų_SF_KeskoSenukai_ss412594“ (kai siunčiama Sąskaita), arba „Apmokėti iš Nuomos lėšų AA_Vardenis Pavardenis“ (kai teikiama avansinė apyskaita).
18. Dokumento priedai ir/ar patvirtinantys dokumentai siunčiami kartu su Dokumentu viename PDF faile, t. y. nebūtina kurti atskiro failo kiekvienam priedui.
19. Kai Sąskaita teikiama kaip atsiskaitymas po išankstinės Sąskaitos apmokėjimo pažymėti „Atsiskaitymas pagal išankstinę sąskaitą Nr.“.

KITA INFORMACIJA

20. Daugiau informacijos ir atsakymų į dažnai užduodamus klausimus galima rasti Centralizuotos apskaitos įstaigos interneto svetainėje https://skaitlis.lt. Naudojamų finansinių dokumentų formų ir šablonų nuoroda: https://skaitlis.lt/formos-ir-sablonai/. Veiklą reglamentuojančių teisės aktų nuoroda: https://skaitlis.lt/teise/. Darbuotojų kontaktinės informacijos nuoroda: https://skaitlis.lt/kontaktai/.

